OpenLLM-France/wikimedia huggingface dataset:
# Mary Wilson

Mary Wilson (Greenville, 6 de març de 1944 - Las Vegas, 8 de febrer de 2021) va ser una cantant estatunidenca. Va ser cofundadora i membre de The Supremes del 1959 al 1977 abans d’emprendre una carrera en solitari.

## Biografia

Mary Wilson va néixer a Greenville, Mississipi, on va ser criada pel seu oncle i la seva tia, abans de traslladar-se a Detroit amb la seva mare quan tenia 12 anys. El 1959 es va unir a Diana Ross, Florence Ballard i Betty McGlown al grup The Primettes, que va gravar diverses cançons per al segell Lu-Pines. Després de la fallida d'aquest últim, el grup, que es va convertir en un trio, va signar amb Motown i va passar a anomenar-se The Supremes. Ràpidament eclipsada per Diana Ross, Mary Wilson no obstant això canta en solitari en diversos discos dels Supremes, en particular en el títol Baby Don't Go, publicat el 1962.
Després de la sortida de Florence Ballard, reemplaçada per Cindy Birdsong, i de Diana Ross l'any 1970, Mary Wilson continua sola l'aventura Supremes fins a l'any 1977. Si no arriba al primer lloc dels charts, obté tanmateix alguns èxits amb River Deep, Mountain High i Stoned Love. Comença a continuació una carrera sola, fent gires per tot el món, sobre l'escena o a la televisió, i participa en esdeveniments caritatius.
Mary Wilson va escriure sobre la seva carrera en dues autobiografies, Dreamgirls: My Life as a Supreme (1986) i Supreme Faith: Someday We'll Be Together (1990). Com a membre dels Supremes, va entrar al Rock and Roll Hall of Fame el 1988.
El 2019, va participar en la 28a temporada de Dancing with the Stars.
Només quatre dies abans de la seva mort, el 8 de febrer de 2021, Mary Wilson anuncia al seu canal de YouTube el proper llançament d'un àlbum Supremes inèdit enregistrat amb Florence Ballard el 1970.

## Referències

* ↑ «Mary Wilson, une des trois Supremes historiques, est morte» (en francès). Le Monde.fr, 10-02-2021 [Consulta: 12 febrer 2021].
* ↑ «Mary Wilson, Co-Founder of the Supremes, Dies at 76» (en anglès americà). Variety, 09-02-2021. [Consulta: 12 febrer 2021].
* 1 2 3 «La chanteuse Mary Wilson, pilier des Supremes, est morte». France Info, 09-02-2021. [Consulta: 10 febrer 2021].
* 1 2 «Mary Wilson's Biography» (en anglès). The HistoryMakers, 24-11-2013. [Consulta: 10 febrer 2021].
* 1 2 Anthony Martin. «The Supremes : quand Mary Wilson interprétait "Baby Don’t Go"». RTL, 10-02-2021. [Consulta: 10 febrer 2021].
* ↑ «Sean Spicer de la Maison-Blanche au parquet de Dancing with the stars». lefigaro.fr, 21-08-2019. [Consulta: 15 setembre 2020].
# Scinax chiquitanus

Scinax chiquitanus és una espècie de granota de la família dels hílids. Es troba al sud del Perú (Cusco Amazónico i Tambopata) i al nord-est de Bolívia (departments de Beni, Pando i Santa Cruz) fins als 450 metres d'altitud. És una espècie comuna i les seves poblacions es mantenen estables.
És una espècie arborícola i nocturna que viu a la selva amazònica i en boscos humits en transició amb terres baixes; no tolera degradacions de l'hàbitat. Es reprodueix en basses temporals. S'ha reportat que els mascles canten des de la vegatació aquatica des dels arbusts que emergeixen de basses temporals, en boscos primaris.

## Referències

* 1 2 «Scinax chiquitanus» (en anglès). IUCN Red List. Claudia Cortez, Steffen Reichle, Karl-Heinz Jungfer, Ariadne Angulo. 2004. [Consulta: 7 setembre 2014].
# UPC

UPC té els següents significats:
* Universitat Politècnica de Catalunya
* Unió del Poble Cors
* Unión del Pueblo Canario
# Capítols d'Atenes

Els Capítols d'Atenes foren un conjunt de proposicions presentades pels síndics i els consellers catalans que es reuniren en assemblea a Atenes el 20 de maig del 1380. Foren aprovades pel rei en Pere IV d'Aragó el Cerimoniós l'1 de setembre del 1380 a Lleida. En virtut dels Capítols d'Atenes el rei acceptava la sobirania del Ducat d'Atenes i Neopàtria, i en proclamava la incorporació perpètua a la Corona d'Aragó.
Redactats en català, foren el text jurídic fonamental que regí el Ducat d'Atenes i Neopàtria (Grècia). En virtut dels capítols s'establia que dret públic i el dret privat serien el dels Usatges de Barcelona. Així mateix regulaven la prohibició de matrimonis mixtes entre catalans i gregues; també es regulava la prohibició de donar béns a l'església.

## Bibliografia

* «Capítols d'Atenes». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Companyia Catalana d'Orient
# Reimar Lüst

Reimar Lüst (Barmen, 25 de març de 1923 - Hamburg, 31 de març de 2020) fou un astrofísic alemany. Va ser director general de l'Agència Espacial Europea (ESA) del 1984 fins al 1990. El Dr. Lüst va rebre títols en física de les Universitats de Göttingen, Chicago i Princeton i va ser professor a Nova York, MIT i Caltech abans de convertir-se en director general de l'ESA.

## Referències

* ↑ «ESA - About ESA - Reimar Lüst». ESA, 11-12-2007. Arxivat de l'original el 25 de gener 2020. [Consulta: 7 abril 2011].
* ↑ Herzberg, Philipp. «Who is Reimar Lüst». The Pulse of the World. Arxivat de l'original el 27 de març 2020. [Consulta: 7 abril 2011].
# Fond du Lac (Wisconsin)

Fond du Lac és una població dels Estats Units a l'estat de Wisconsin. Segons el cens del 2000 tenia 42.203 habitants.

## Demografia

Segons el cens del 2000, Fond du Lac tenia 42.203 habitants, 16.638 habitatges, i 10.282 famílies. La densitat de població era de 965,9 habitants per km².
Dels 16.638 habitatges en un 30,6% hi vivien nens de menys de 18 anys, en un 48,4% hi vivien parelles casades, en un 9,8% dones solteres, i en un 38,2% no eren unitats familiars. En el 30,9% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3.
Per edats la població es repartia de la següent manera: un 24,2% tenia menys de 18 anys, un 10,7% entre 18 i 24, un 29,4% entre 25 i 44, un 20,4% de 45 a 60 i un 15,3% 65 anys o més.
L'edat mediana era de 36 anys. Per cada 100 dones de 18 o més anys hi havia 84,1 homes.
La renda mediana per habitatge era de 41.113$ i la renda mediana per família de 50.341$. Els homes tenien una renda mediana de 35.682$ mentre que les dones 22.492$. La renda per capita de la població era de 18.996$. Aproximadament el 4,6% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fond du Lac» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Fond du Lac». American Fact Finder. Oficina del Cens dels Estats Units, 12-01-2010.
# Paradolmen d'en Garcia

El Paradolmen d'en Garcia és un paradolmen megalític del Massís de Cadiretes, al municipi de Tossa de Mar, comarca de La Selva.
La cambra sepulcral està formada per un bloc erràtic a ponent i amb la penya natural a llevant. La coberta es troba falcada per petits blocs erràtics i paret de pedra seca, i amida 2,60 per 2,40 m i 0,70 de gruix. L'entrada es devia efectuar a través d'un curt corredor, conservat només en part. L'entrada és orientada al sud i la cambra amida 2,20 m de llarg per 1 m d'ample i 0,90 m d'alçada màxima.
Fou identificat per Agustí Garcia l'any 1974 i excavat l'any 1979. Pel tipus arquitectònic es pot datar entre el 2500 i el 2200 aC.

## Referències

* ↑ «Consell Comarcal de La Selva, patrimoni».

## Vegeu també

* Paradolmen de Ses Rates
* Pedra Sobre Altra
# Matt Mead

Matthew Hansen "Matt" Mead (n. 11 de març de 1962) és un polític estatunidenc del Partit Republicà. Des de 2011 és el governador de l'Estat de Wyoming. Entre 2001 i 2007 va ocupar el càrrec de Fiscal del Districte de Wyoming.

## Referències

* ↑ «Matt Mead. Wyoming 2012 Election Center» (en anglès). Washington Times.
# Script

«Script» té aquests significats:
* Script (informàtica), guió o conjunt d'instruccions informàtiques
* Script (tipografia), tipus de lletra amb característiques especials
* Script (música), efecte utilitzat molt comunament a la guitarra en el qual es pot produir un so amb una doble tonalitat, el que comunament s'anomena una doble ona sonora
* Cinema:
** Script, anglicisme per a referir-se al guió cinematogràfic
** Script, persona que exerceix de secretari/a de rodatge vegeu continuista
Viccionari
# Triplophysa microps

Triplophysa microps és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 6,8 cm de longitud total.

## Distribució geogràfica

Es troba al Pakistan, l'Índia i la Xina.

## Referències

* 1 2 FishBase (anglès)
# Carmí (colorant)

Carmí
El carmí, també anomenat grana cotxinilla, vermell natural 4, crimson lake, C.I. 75470 o E120, és un colorant natural produït per alguns insectes de la superfamília Coccoidea com pot ser, per exemple, la cotxinilla. No s'ha de confondre amb el vermell cotxinilla, un colorant azoic sintètic de codi E124.
El colorant s'obté de les femelles dels insectes assecades. En segles passats havia estat molt cultivat a les illes Canàries sobre el cactus figuera de moro (Opuntia).
Es fa servir en la fabricació de flors artificials, pintures, llapis de llavis, altres cosmètics, additius alimentaris i la tinta.

## Producció del colorant

El carmí es prepara normalment a partir de l'insecte Dactylopius coccus, mitjançant la cocció dels insectes dins l'aigua un cop estan assecats i d'ells s'obté l'àcid carmínic que es fa precipitar amb diversos àcids (KC₄H₅O₆).
La qualitat del carmí es pot veure afectada per la temperatura i el grau d'il·luminació. Per tant, quan es prepara cal que hi hagi Sol per obtenir una tonalitat brillant.

## Reaccions al·lèrgiques

En alimentació es fa servir en molts productes com sucs, gelats, iogurts i caramels i algunes persones poden presentar al·lèrgia Els vegans no en consumeixen, tampoc jueus ni musulmans (no és halal).

## Biografia

* Amy Butler Greenfield – A Perfect Red: Empire, Espionage, and the Quest for the Color of Desire, Harper Collins, 2005. ISBN 0-06-052275-5

## Referències

* ↑ Recerques sobre al·lèrgies al carmí

## Enllaços externs

* Bug-Based Food Dye Should Be... Exterminated, Says CSPI Arxivat 2006-06-02 a Wayback Machine.
# Cine Rialto

«Cine Rialto» té aquests significats:

## Cinemes

* Cine Rialto de Barcelona
* Cine Rialto de Londres
* Cine Rialto de Madrid
* Cine Rialto de París
* Cine Rialto de València (plaça de l'Ajuntament)
# Fowtbolayin Akowmb Dinamo Erevan

El Fowtbolayin Akowmb Dinamo Erevan (també escrit FC Dinamo Yerevan) fou un club de futbol armeni de la ciutat d'Erevan.

## Història

El club va ser fundat l'any 1936, durant l'època soviètica. Més tard, amb la independència del país l'any 1992, fou refundat. Jugà la lliga armènia fins que fou dissolt l'any 2008.

## Trajectòria

| Any | Nom | Divisió | Posició | PJ | PG | PE | PP | GF | GC | PTS |
| 1992 | Dinamo Erevan | Lliga armènia de futbol | 16 | 26 | 8 | 9 | 9 | 37 | 42 | 25 |
| 1993 | Dinamo Erevan | Lliga armènia de futbol | 6 | 20 | 9 | 3 | 8 | 30 | 21 | 21 |
| 1994 | Dinamo Erevan | Lliga armènia de futbol | 4 | 18 | 9 | 5 | 4 | 49 | 32 | 23 |
| 1995 | Dinamo Erevan | Lliga armènia de futbol | 2 | 12 | 7 | 3 | 2 | 40 | 12 | 24 |
| 1995/96 | Dinamo Erevan | Lliga armènia de futbol | 11 | 22 | 6 | 4 | 12 | 27 | 38 | 22 |
| 1996/97 | Dinamo Erevan | Lliga armènia de futbol | 8 | 22 | 7 | 4 | 11 | 23 | 41 | 25 |
| 1997 | Dinamo Erevan | Lliga armènia de futbol | 5 | 16 | 4 | 2 | 10 | 18 | 47 | 14 |
| 1998 | Dinamo Erevan | Lliga armènia de futbol | 10 | 24 | 6 | 1 | 17 | 26 | 65 | 19 |
| 1999 | Dinamo Erevan | Lliga armènia de futbol | 1 | 16 | 13 | 0 | 3 | 40 | 14 | 39 |
| 2000 | Dinamo Erevan | Lliga armènia de futbol | 8 | 28 | 1 | 4 | 23 | 19 | 78 | 7 |
| 2001 | Dinamo Erevan | Lliga armènia de futbol | 5 | 10 | 8 | 0 | 2 | 35 | 12 | 24 |
| 2002 | Dinamo Erevan | no participà | - | - | - | - | - | - | - | - |
| 2003 | Dinamo Erevan | Lliga armènia de futbol | 8 | 22 | 9 | 4 | 9 | 29 | 44 | 31 |
| 2004 | Dinamo Erevan | Lliga armènia de futbol | 12 | 30 | 9 | 1 | 20 | 52 | 72 | 28 |
| 2005 | Dinamo Erevan | Lliga armènia de futbol | 10 | 24 | 6 | 3 | 15 | 26 | 56 | 18 |
| 2006 | Dinamo Erevan | Lliga armènia de futbol | 5 | 18 | 9 | 4 | 5 | 36 | 34 | 31 |
| 2007 | Dinamo Erevan | Lliga armènia de futbol | 4 | 21 | 10 | 3 | 8 | 47 | 38 | 33 |
| 2008–present | - | no participà | - | - | - | - | - | - | - | - |

## Referències

* 1 2 «RSSSF Armenia and subpages per year». [Consulta: octubre 2013].(anglès)
# Paper de suro

El paper de suro és una làmina de suro utilitzat per folrar els broquets de cigarretes, fer paper de decoració i per imprimir. Va començar a utilitzar-se almenys des de 1880.
Les màquines de paper més perfeccionades del moment podien extreure fins a 16 fulls de cada mil·límetre de suro. Aquests fulls s'adherien a un suport de paper i se'n feien bobines destinades a folrar el broquet de les cigarretes. Durant els anys 20 i 30 del segle xx, aquest producte tingué un gran èxit comercial.
Aquesta mateixa màquina, incorporant un dispositiu per ratllar el suro abans de laminar-lo, podia fer llana de suro, uns flocs que servien per omplir matalassos i coixins. Aplicant el laminat de suro sobre diferents suports s'han obtingut diferents productes com paper de decoració, paper per imprimir o roba.
També va ser molt utilitzat després de la Primera Guerra Mundial per embrocar cigarretes.

## En museus

El Museu del Suro de Palafrugell exposa un exemplar de suro en castellà del Càntic dels Càntics i compta amb un important fons de llibres fets amb paper de suro.

## Referències

* ↑ Fulletó del Museu del Suro de Palafrugell
# Mas Pous (la Jonquera)

El Mas Pous és una masia de la Jonquera (Alt Empordà) inclosa a l'Inventari del Patrimoni Arquitectònic de Catalunya.

## Descripció

Mas situat a uns tres quilòmetres del poble. És un edifici que té un mur de pedra al seu davant que dificulta la visió de tot l'edifici, i a la cantonada d'aquest trobem una pallissa de pedra amb petites obertures carreuades, i coberta a una sola vessant. L'edifici del mas, és un edifici de planta rectangular, de planta baixa i pis, i amb coberta de teula a dues vessants. El paredat de l'edifici és de pedra, però en algunes zones trobem que s'ha arremolinat. La façana principal compta amb una escala exterior que serveix de via d'accés al primer pis, sostinguda per una volta rebaixada. Les obertures de tota la casa són carreuades, exceptuant un tram de l'edifici que va ser construït fa pocs anys, fet que podem veure pel tipus d'obertures i per la façana arremolinada.

## Referències

* ↑ «Mas Pous». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 octubre 2017].
# Scriptaphyosemion etzeli

Scriptaphyosemion etzeli és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Àfrica: Sierra Leone.

## Referències

* ↑ AQUATAB.NET
* 1 2 FishBase (anglès)

## Bibliografia

* Berkenkamp, H. O. 1979. Description provisoire de Roloffia etzeli sp. nov. un nouveau Cyprinodontidae de Sierra Leone. Assoc. Killiphile Franc. Belg., Killi Contact: 1-11.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* «Scriptaphyosemion etzeli». Catalogue of Life. (anglès) (anglès)
# Un nadó extraordinari

Un nadó extraordinari (títol original: No Ordinary Baby) és un telefilm estatunidenc dirigit per Peter Werner, difós el 8 d'octubre de 2001 a Lifetime. Ha estat doblada al català

## Argument

La dona d'una parella molt jove s'ha fet inseminar en un laboratori especialitzat. S'ha utilitzat l'ADN de la seva filla morta. Però una periodista posada al corrent per una persona del laboratori, divulga la informació i provoca la polèmica al voltant d'aquesta clonació humana.Una reportera (Bridget Fonda) obté la primícia sobre la primera clonació humana, però la maror entorn de l'esdeveniment posa en perill el naixement del bebè i la carrera de la metgessa (Mary Beth Hurt) responsable de crear el clon.

## Repartiment

* Bridget Fonda: Linda Sanclair
* Mary Beth Hurt: la doctora Amanda Gordon
* Valérie Mahaffey: Virginia Hytner
* Philip Bosco: el doctor Ed Walden
* Adam LeFevre: Chris Hytner
* Claudia Ferri: la infermera Donovan
* Bill Haugland: Dan Reilly
* Alan Fawcett: agent Olman
* Norman Berketa: Michael O'Donnell

## Premis

2001: Globus d'or: Nominada Millor actriu minisèrie o pel·lícula per TV (Bridget Fonda)

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Un nadó extraordinari». [Consulta: 12 juliol 2018].
* ↑ «No Ordinary Baby» (en anglès). [Consulta: 12 juliol 2018].
# Cantó de Seynod

El cantó de Seynod és un cantó francès del departament de l'Alta Savoia, situat al districte d'Annecy. Té 12 municipis i el cap és Seynod.

## Municipis

* La Chapelle-Saint-Maurice
* Chavanod
* Cran-Gevrier
* Duingt
* Entrevernes
* Leschaux
* Montagny-les-Lanches
* Quintal
* Saint-Eustache
* Saint-Jorioz
* Sévrier
* Seynod
Llista dels consellers generals successius :
| Data d'elecció | Identitat | Partit |
| 1945-1966 | Jean Clerc | MRP |
| 1966-1991 | Max Decarre | CD, després UDF-CDS |
| 1991- | Françoise Camusso | UDF, després UMP |
| les dades anteriors no són pas conegudes ||||
# Claudia Llosa

Claudia Llosa (Lima, 15 de novembre de 1976) és una directora cinematogràfica peruana.
Inicià la seva carrera amb Madeinusa (2006) i La teta asustada (2009), totes dues amb producció del català Antonio Chavarrías. Aquest segon film obtingué l'Os d'Or al Festival de Berlín i fou nominat a l'Oscar a la millor pel·lícula de parla no anglesa. Tornà a guanyar l'Os d'Or en la categoria de curtmetratges per Loxoro (2012). El 2014 estrenà Aloft.
És filla de l'artista Patricia Bueno Risso i de l'enginyer Alejandro Llosa i neboda de l'escriptor Mario Vargas Llosa i del també director de cinema Luis Llosa.

## Referències

* ↑ «Claudia Llosa». Gran Enciclopèdia Catalana. Barcelona: Grup Enciclopèdia Catalana.
# Francisco Javier Rodríguez Vera

Francisco Javier Rodríguez Vera (Hellín, 9 d'abril de 1788 – Múrcia, 1 de gener de 1863) va ser un militar i polític espanyol, ministre durant la minoria d'edat d'Isabel II d'Espanya.

## Biografia

Fou un militar liberal, tinent coronel del Regiment d'Infanteria d'Amèrica. Fou elegit diputat per la província d'Albacete a les Corts de 1834, 1836, 1837, 1839 i 1841. Entre novembre de 1836 i febrer de 1837 fou ministre de la Guerra en el govern de José María Calatrava. Després va ser senador per Albacete en 1843.

## Referències

* ↑ Fitxa del Congrés dels Diputats
* ↑ Fitxa del Senat
Càrrecs públics :
| Precedit per: José Ramón Rodil y Campillo | Ministre de Guerra 1836-1837 | Succeït per: Ildefonso Díez de Rivera i Muro |
# Pabucaki

Pabucaki o Pabucaki Zimirnika és un plat d'albergínia de la cuina turca, (pp 273 - 275) més propi de la Regió de l'Egeu. Pabucaki sembla als altres plats a base de farciment de l'alberguinia, però la verdura no és fregida, és bullida, i és farcida amb formatge blanc o lor.

## Vegeu també

* İmambayıldı
* Karnıyarık

## Referències

* ↑ M. Sabri Koz. Yemek kitabı: tarih, halkbilimi, edebiyat. Kitabevi, 2002. ISBN 978-975-7321-74-3.
* 1 2 http://airnewstimes.com/bta-dan-ege-yemekleri-haftasi-14883-haberi.html
* ↑ http://yemek.haber7.com/yoresel-lezzetler/haber/1020806-izmirin-patlican-pabucaki-tarifi

## Enllaços externs

* Recepta
# Mas Prats (Regencós)

El Mas Prats és una obra de Regencós (Baix Empordà) inclosa a l'Inventari del Patrimoni Arquitectònic de Catalunya.

## Descripció

Masia situada als afores del poble de Regencós, al costat de la carretera que va a Begur.
Format per dos cossos adossats, un del segle xvii, que està coberts a una sola aigua, i l'altre també coberta a una sola aigua però de vessant contrària a la primera, del segle xviii. Al seu voltant s'hi ha anat formant tot un conjunt de coberts que li donen l'aspecte actual. Està construït amb pedra i morter de calc, l'estructura portant, i amb teula àrab, la coberta.

## Història

Cal destacar la finestra decorada gòtic-renaixentista de la façana NO.

## Referències

* 1 2 3 «Mas Prats». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Cantó de Signy-le-Petit

El cantó de Signy-le-Petit és un cantó francès del departament de les Ardenes, situat al districte de Charleville-Mézières. Té 9 municipis i el cap és Signy-le-Petit.

## Municipis

* Auge
* Auvillers-les-Forges
* Brognon
* Éteignières
* Fligny
* La Neuville-aux-Joûtes
* Neuville-lez-Beaulieu
* Signy-le-Petit
* Tarzy

## Història

Llista dels consellers generals successius :
| Data d'elecció | Identitat | Partit |
| 1945-1967 | Jules Mouron | PCF |
| 1967-1992 | Abel Noreck | PS |
| 1992- | Benoît Huré | RPR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 4.138 | 4.416 | 4.073 | 3.776 | 3.619 | 3.679 | 3.921 |
| A partir de 1990: Població sense dobles comptes |||||||
# Chevak

Chevak és una població dels Estats Units a l'estat d'Alaska. Segons el cens del 2007 tenia 828 habitants.

## Demografia

Segons el cens del 2000, Chevak tenia 765 habitants, 167 habitatges, i 129 famílies La densitat de població era de 259,1 habitants/km².
Dels 167 habitatges en un 64,1% hi vivien nens de menys de 18 anys, en un 41,3% hi vivien parelles casades, en un 20,4% dones solteres, i en un 22,2% no eren unitats familiars. En el 19,2% dels habitatges hi vivien persones soles el 0,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,58 i el nombre mitjà de persones que vivien en cada família era de 5,38.
Per edats la població es repartia de la següent manera: un 51,8% tenia menys de 18 anys, un 8,8% entre 18 i 24, un 23,9% entre 25 i 44, un 11,5% de 45 a 60 i un 4,1% 65 anys o més.
L'edat mediana era de 17 anys. Per cada 100 dones hi havia 113,7 homes. Per cada 100 dones de 18 o més anys hi havia 113,3 homes.
La renda mediana per habitatge era de 26.875 $ i la renda mediana per família de 27.375 $. Els homes tenien una renda mediana de 21.875 $ mentre que les dones 18.125 $. La renda per capita de la població era de 7.550 $. Aproximadament el 26,7% de les famílies i el 29,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Chevak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 15 juliol 2010].
* ↑ «Geographic Comparison Table- Chevak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].